medieval-data/medieval-latin-ner-HOME-Alcar huggingface dataset:
| DE DECIMA QUE FUIT ROGERI ASENARII ET II MODIS BLADI . | Bartholomeus , Belvacensis episcopus , universis fidelibus imperpetuum . Notum fieri volumus tam futuris quam presentibus quod cum Rogerus Lasneriain et Gauterus , ejus filius , pro decima quadam quam sibi usurpabant excommunicassemus , idem Rogerus fratribus Templi Iherosolimitani se reddere volens , humiliter nos rogavit quod eum absolveremus . Quod cum facere nollemus , rogavit ipse et fratres jamdicti ut decimam illam domui Templi in elemosinam dare promittemus . Nos autem honeste petitioni eorum benigne acquievimus ; sicque decimam de manu Rogeri et G . recipientes , eos absolvimus et fratres de decima investivimus . Concessit autem Gauterus et fide interposita promisit quod decimam illam adversus omnes illos qui ad justiciam venire vellent , garandiret et quod Johannem de Fontanis , de quo se decimam illam tenere dicebat , usque ad annos duos donum illud concedere faceret et interim , in decime recompensatione , duos modios frumenti et totidem avene in grangia sua de Laverchines , fratribus prenominatis annuatim donaret . Quum vero annona , que ad grangiam prenominatam venit , de feodo nostro exit , concessit Gauterus quod si a Johanne concessionem preassignatam obtinere non posset , tantumdem frumenti et avene feodo nostro resignaret . Ut autem hec nostra constitutio firma et inconcussa maneat , eam sigilli nostri patrocinio ad presentis pagine testimonium firmavimus et adconfirmationem ampliandam testes subscribi fecimus . Concessionis Gauteri , de garandia decime testes sunt : Petrus capellanus , magister Girardus Laudunensis , magister Petrus de Nemore Willolmi , Symon de Sancto Sansone , Symon , filius ejus , Johannes Senescaudus , Rainerus , Braielle major . Concessionis ejusdem G . quod frumentum prenominatum et avenam in manu nostra resignaret , sunt testes : Petrus capellanus , Girardus prenominatus , Johannes , Castanedi prepositus et Johannes , filius ejus ; Rainerus , major Braielle et Vedastus , frater ejus , Rogerus , Nove Ville prepositus . Actum Braielle , anno Incarnationis Dominice Mº Cº LXº VIIº .
| DE UNO HOSPITE APUD JUVEGNIES . | Ego Bartholomeus de Fretoi , miles , notum facio universis litteras istas inspecturis quod Gregorius , filius Johannis de Coulonviliers , de Juvegnies , et Ysabeldis , ejus uxor , contulerunt in perpetuam elemosinam domui milicie Templi de Soumereus , unum hospitem cum tota hostisia , sicuti se habet ante et retro , quam habebant sitam apud Juvegnies inter domum Huberti Velvel et domum presbiteri ejusdem ville , cum omni jure quod in illa habebant , de assensu et voluntate domini Thome de Polehoi , militis , et dicte Agnetis , ejus uxoris , et Ysabeldis , sororis ejusdem domine Agnetis ; de quibus dicti Gregorius et Ysabeldis , ejus uxor , dictam hostisiam tenebant in feodum . Quam elemosinam et concessionem ego Bartholomeus miles , a quo prefati Thomas , miles , et Agnes , ejus uxor , et Isabeldis , soror ejusdem Agnetis , illam hostisiam , cum aliis rebus in feodum tenebant , approbo , volo et concedo . Quod ut ratum sit et firmum , litteras istas sigillo meo roboravi . Actum anno gratie Mº CCº XXXIº , mense augusto .
| DE UNO MODIO FRUMENTI , IN GRANGIA BEATE MARIE DE SANCTO PAULO . | Ego E . , Dei gratia Sancte Marie de Sancto Paulo humilis abbatissa totusque ejusdem loci conventus , omnibus ad quos presentes littere prevenerint salutem in Domino . Universitati vestre notificamus quod controversia que vertebatur inter nos et venerabiles fratres milicie Templi , videlicet super duobus modiis frumenti quos dicebant se habituros in grangia nostra de Curlu , ita sopita est , quod singulis annis reddemus unum modium frumenti in predicta grangia , de meliore quod invenietur , in festo Sancti Remigii . Actum est hoc , ab Incarnatione Domini nostri Jesus Xristi , anno Mº Cº XCº VIº , Vº kalendas marcii , tunc H . priorissa nostra , E . thesauraria , magistro G . capellano , R . capellano et aliis pluribus .
| ABBAS ET CONVENTUS DE BRIESTOL DE UNO MODIO BLADI IN GRANGIA DE URSIMONT ET XII DENARIIS . | Omnibus tam presentibus quam futuris frater Willelmus , dictus abbas de Bristol et conventus ejusdem loci , salutem in Domino . Noverit universitas vestra quod cum causa verteretur coram delegatis judicibus auctoritate apostolica , inter nos , ex una parte , et fratres milicie Templi , ex altera , videlicet super uno modio bladi et duobus solidis annui census , quos de elemosina , fratris Radulfi de Bosco Auberti possidebant , tandem de bonorum virorum consilio terminata est in hunc modum : quod ipsi singulis annis , in festo Sancti Remigii apud domum nostram de Ursimont , in perpetuum libere et absolute percipient XII deniers parisienses et unum modium bladi , scilicet medietatem frumenti et medietatem avene de optimo blado , valenti unum denarium minus de meliori quod venditur in foro Gerboredi . Hanc elemosinam coram nobis , ad quorum dominium predicta donatio pertinebat , concessit Juliana predicta , Radulfi soror , et ipsius liberi , data fidei sue cautione . Quod ut ratum sit et firmum , presentem carlam sigillo nostro fecimus roborari , in robur et testimonium veritatis . Actum anno Incarnationis Dominice Mº CCº octo decimo , mense novembri .
| DE MEDIETATE TERRAGII DE BRUIEIL . | Noverint Universi ad quos présentes littere pervenerint quod ego Balduinus de Forsenis , miles et heredes mei fratribus milicie Templi commorantibus apud Soumereus , medietatem terragii quod Ingerrannus Vavasor et Elizabeth , uxor ejus , de consensu Drogonis , filii eorumdem primogeniti et aliorum puerorum , jam dictis fratribus vendiderunt quod de me tenebant in terra dictorum fratrum sita in territorio de Soumereus , que vocatur terra de Broil , tenemur garantizare bona fide contra omnes , ad jus et legem venire volentes . Et ut hoc ratum et inconcussum modo et usque infinitum permaneat , presentibus litteris sigillum meum dignum duxi apponi . Actum anno gratie Mº CCº XXXº , mense novembri .
| DE TERRAGIO INGERRANNI VAVASSORIS ET EJUS UXORIS APUD BROEL . | Magister Th . , domini Ambianensis clericus et officialis , omnibus présentes litteras inspecturis , in Domino salutem . Noveritis quod Ingerrannus Vavassor et Elizabet , uxor ejus , recognoverunt coram nobis se vendidisse fratribus milicie Templi commorantibus apud Soumereus , pro decem et octo libris parisis , Sibi persolutis , totum terragium quod habebant in terra dictorum fratrum sita in territorio de Soumereus , quod vocatur du Broil . Dicta vero E . , que in dicto terragio vendito dotalitium dicebat se habere , coram nobis recognoscens et juramento firmans quod huic venditioni spontanea , non coacta , benignum prebuit assensum et quod a dicto I . , marito suo , sufficiens et sibi gratum receperat excambium , videlicet quemdam campum terre site in territorio predicto , qui vocatur Spinula Galteri Planchon , dictum dotalicium , ad opus dictorum fratrum , in manu nostra spontanea resignavit ; promittentes juramento prestito , tam dicta E . , quam ejus maritus quod contra hujusmodi venditionem de cetero non venirent , nec dictos fratres aut aliquam ex parte ipsorum super eodem terragio , per se , vel per alium aliquatenus molestarent nec molestari procurarent et quod hujusmodi terragium eisdem , fratribus contra omnes ad jus et legem venire volentes bona fide garandirent . In cujus rei testiminium presentes litteras confeci fecimus et sigillo curie Ambianensis roborari . Actum anno Domini Mº CCº tricesimo nono , mense octobri .
| DE UNO ARPENTO ET DIMIDIO SITO APUD BRAGELLAM . | Omnibus Christi fidelibus presentes litteras inspecturis , R . Dei gratia ecclesie beati Luciani Belvacensis abbas totusque ejusdem loci conventus , in Domino salutem . Notum vobis facimus quod , cum dominus Radulphus de Bragella , quondam miles , pro salute anime sue et antecessorum suorum , Deo et fratribus Templi milicie unum arpennum et dimidium vine e site apud Bragellam , que de nobis in feodum tenebatur , in elemosinam contulisset , nos autem , ad postulationem et supplicationem predictorum fratrum , predictam vineam pro octo solidos censualibus parisis in festo sancti Remigii nobis et ecclesie nostre annuatim reddendis , eisdem fratribus pacifice , sine exactione aliqua , concedimus , in perpetuum possidendam . Ad hec , cum fratres memorati duo arpenna vinee sita apud Villaria Sancti Luciani , que de nobis tenentur de elemosina Johannis Rufi , quondam fratris milicie Templi , possiderent , quia ipsos fratres ad ponendum dictam vineam extra manum suam cogebamus , ipsi a nobis supplicarunt quod nos dictam vineam eis imperpetuum promitteremus possidere . Et nos , ad eorum supplicationem dicta duo arpenna vinee , pro tribus solidos parisis censualibus , reddendis nobis in festo sancti Remigii annuatim sepedictis fratribus perpetuo in manu sua sine exactione qualibet , pacifice concedimus possidenda , salva nobis omni justicia . Datum anno Domini Mº CCº XLº , mense januario .
| DE PROPRIO TEMPLI DECIMA NON SOLVATUR . | R . , comes Claromontensis , dilectis suis prepositis , majoribus , servientibus in terra per bailleias suas constitutis , salutem et dilectionem . Mando vobis atque precipio quatinus omne illud quod proprium est dominis Templi , sit immune ab omni decimatione per totam ierram meam , omnibus censualibus meis exceptis et exceptis censualibus qui a me tenentur .
| DE UNO QUARTIO ET UNO ARPENTO ET DIMIDIUM VINES SITE APUD BRAGELLAM . | Robertus , miseratione divine Belvacensis episcopus , universis presentes litteras inspecturis in domino salutem . Noverint universitas vestra quod cum frater Johannes de Bragella , in perpetuam elemosinam contulerit fratribus milicie Templi unum quartum vine site apud Bragellam . Et dominus Radulphus , miles , quondam major de Bragella predictis fratribus similiter contulerit in perpetuam elemosinam dimidium arpentum vinee site apud Bragellam . Nos predictas elemosinas volumus et concedimus et quantum in nobile est confirmarimus salvo jure nostro . In cuius rei testimonium presentes litteras sigilli nostri munimine fecimus roborari . Datum anno domini Mº CCº XLIº , mense junio .
R . , comes Claromontensis , dilectis suis prepositis , majoribus , servientibus in terra per bailleias suas constitutis , salutem et dilectionem . Mando vobis atque precipio quatinus omne illud quod proprium est dominis Templi , sit immune ab omni decimatione per totam ierram meam , omnibus censualibus meis exceptis et exceptis censualibus qui a me tenentur .
| DE JOHANNE BULTEL ET EJUS UXORE , NOBIS DATIS . | Quia plerumque bone fidei contractus in questionem redeunt et in oblivionem convertuntur , negocia que perhenniter rata et inconcussa volumus observari , litterarum apicibus dignum ducimus annotare . Notum sit igitur universis presentem paginam inspecturis , quod ego Petrus de Grandivilla , dominus de Hussai , dedi in perpetuam elemosinam fratribus milicie Templi , pro salute anime mee , Johannem Buletel et Hauvis , feminam ejus , et omnem justiciam , assensu et voluntate uxoris mee , Gile nomine , cui , pro jam dictis Johanne scilicet et Hauvis , Theobudum de Mares pro dote sua assignavi . Hoc autem concesserunt omnes fratres mei . Concessit autem Nanterus de Grandivilla et ejus uxor Basilia et liberi eorum . Hoc autem , ut ratum et firmum permaneat , sigilli mei munimine roboravi . Testes sunt : Petrus , sacerdos de Harmis et decanus ; Radulfus , presbiter de Ponction ; Galo , miles ; Henricus Chotardus , Johannes Morellus , Odo de Valle , Robertus de Cuarville , Odo , frater ejus , anno ab Incarnatione Domini Mº CCº decimo .
| JOHANNES DE GROSSA SILVA , DE DONO HOMINUM NOSTRORUM DE SOMMEREUS , QUOD VALET XXIIII GARBAS . | Ego Johannes de Grossa Silva , miles , notum facio presentibus et futuris quod dedi et concessi in puram et perpetuam elemosinam fratribus milicie Templi de Soumereus , assensu et voluntate Eremburgis , uxoris mee et omnium heredum meorum , donum terrarum quas homines dictorum fratrum tenebant de me , sicut continetur in carta mea , sigillo meo sigillata et sigillo Eustachii , domini de Conti et Mathei d'Estreies , quod donum valet viginti garbas , tali conditione quod , si dictum donum eisdem fratribus ego et heredes mei garandizare perhenniter non possemus , dicti fratres domus Temple de Sommereus perciperent pro supradictis viginti quatuor garbis , singulis annis in festo sancti Remigii in granchia mea apud Grossam Silvam , duas minas bladi ad mensuram de Sommereus . Quod ut ratum sit et stabile , presentes litteras sigillo meo sigillatas dictis fratribus tradidi , in robur et munimen . Actum anno Domini Mº CCº tricesimo septimo , mense martio .
| DOMINUS JOHANNES CAMPUS AVENE , DE QUINQUAGINTA QUATUOR VIRGATIS TERRE SEMENTIS IN TERRITORIO DE ANGIVILLARI , IN CAMPO FLOURI . | Ego Johannes Campus Avene , miles , notum facio universis presentibus et futuris presentes litteras inspecturis quod ego , pro salute anime mee , uxoris mee et antecessorum meorum , contuli et concessi in puram , perpetuam et irrevocabilem elemosinam fratribus milicie Templi ballivie de Soumereus , quinquaginta quatuor virgas terre sementis sitas in territorio de Angivillari , in Campo Flouri , terris dictorum fratrum contiguas , promittens , fide me a interposita corporali , quod ego per me , vel per alium , de cetero contra dictam elemosine collationem venire non presumam et quod super eadem terra dictis fratribus in elemosinam collata eisdem contra omnes , absque campiparte libere et quiete , bona fide portabo garandiam . Quod ut stabile permaneat in futurum , presentes litteras sigilli mei appensione confirmavi . Actum anno Domini M° CC° quinquagesimo septimo , mense januario .
| DE QUATUOR JORNALIRUS TERRE IN TERRITORIO DE GRANDISILVA . | Magister Th . de Dullendo , canonicus Beati Firmini officialis Ambianensis , omnibus presentes salutem . Cum Johannes Planchons et Leiardis , ejus uxor , haberent quatuor jornalia terre site in territorio de Grandisilva , juxta terram de Falivilier , que terra provenire dicebatur ex parte Leiardis predicte , noveritis quod dicti Johannes et L . , ejus uxor , in nostra presentia constituti , recognoverunt se in puram elemosinam contulisse fratribus milicie Templi apud Soumereus commorantibus quintam partem quatuor jornalium terre predicte , Recognoverunt etiam se totum residuum ejusdem vendidisse eisdem fratribus pro octo libris quinque solidis minus parisis , sibi persolutis . Dicta vero L . , coram nobis recognoscens et juramento firmans quod huic venditioni et elemosine benignum prebuit assensum et quod a dicto Johanne , marito suo , sufficiens et sibi gratum receperat excambium , videlicet quatuor jornalia terre site in territorio de Dargiis ad Maram de Estellieres , ex parte dicti Johannis provenientia , ab ipsa L . et heredibus suis hereditarie possidenda , quicquid juris habebat aut habere poterat in dicta terra elemosinata et vendita , ad opus dictorum fratrum in manu nostra spontanee resignavit ; promittentes , juramento prestito , tam ipsa L . quam dictus Johannes , ejus maritus , quod contra hujusmodi elemosinam et venditionem de cetero non venirent , nec dictos fratres aut aliquem ex parte ipsorum super premissis , per se vel per alium , nomine dotalicii heredem , seu aliquo alio nomine aliquatenus molestarent , nec molestare procurarent . In cujus rei testimonium présentes litteras confici fecimus et sigillo curie Ambianensis roborari . Actum anno Domini Mº CCº XLº quinto , mense novembri .
| DE DUOBUS MODIIS BLADI DE BULES , AD NATIVITATEM DOMINI ET XIII SOL . ET III DEN . | Je Ermengars , qui fut fame mon segneur Jehan de Conti , chevalier , dame de Bules , fas savoir à touz chaus qui ches letres , verront que je doi , chascun an , as frères de le chevalerie dou Temple deus muis de blé de rente , à le mesure de Bules , et treze souz et IIII deniers de chens , à rendre au terme de le feste saint Remi de quel blé de rente je doi as frères devant dis deux muis dou terme de le saint Remi , qui passez est . Les ques deus muis de blé de arriérage je promet à rendre à iches frères dou Temple à cele feste saint Remi , avec les deus muis de blé et les XIII solz et IIII deniers de rente que je doi chascun an , à ches frères , au terme de le feste devant dite , et insi chascun an , tant comme je vivré et tenré le terre de Bules , je promet à rendre as frères les deus muis de blé devant dis et les XIII solz et IIII deniers , au terme de le saint Remi . Et que che ne soit mis en oubli , je fet seeler chet présent escrit de mon seel . Che fu fet de l'an de l'Incarnation Nostre Segnor M CC XLVII , el mois d'avril .
| SIGILLUM THEOBALDI EPISCOPI AMBIANENSIS ET MILONIS , VICECOMTIS DE POIZ , DE DUOBUS MODIIS FRUMENTI APUD KANNES . | Theobaldus , Dei gratia Ambianensis dictus episcopus , presentibus et futuris in Domino salutem . Quum labitur occulte fallitque volatilis etas et nichil est annis velocius , ad posterorum nostrorum volumus venire noticiam quod nobilis vir Milo , vicecomes de Poys , in presentia nostra constitutus , ad petitionem fratris Roberti , patris sui , pro animabus antecessorum suorum , duos modios frumenti , in molendinis suis des Kainnes , alterum in medio marcio , reliquum in festo Sancti Remigii , ad mensuram de Soumereus , fratribus milicie Templi ejusdem loci , assensu domini Galteri Tyrel , de cujus feodo pendent , in perpetuam elemosinam concessit ; ila quidem quod si aliquo infortunio alterum molendinorum devastaretur , illud quod superstes remanebit , utrumque modium integre supplebit . Et ne super hoc aliqua in posterum oriatur dissensio , jam dictus Milo presentem paginam , ipsam elemosinam continentem , sigillo suo confirmavit et ut sigilli nostri munimen , ad majorem cautelam apponi faceremus impetravit . Actum est hoc Verbi Incarnati anno Mº Cº nonagesimo , sexto kalendos marcii , assistentibus Alfredo , abbate de Bretholio , domino Ricardo de Gerboredo , Johanne , preposito ecclesie Ambianensis , Hugone , milite de Cavalvillerio , Aoldo de Maencort .
| DE XII MINIS FRUMENTI APUD MAISNOLTESCARD CAPIENDIS . | Ego Theobaldus , Dei miseratione Ambianensis dictus episcopus , tam presentibus quam futuris notum facio quod venientes in presentia nostra Radulfus de Gisencort et Ydonea , uxor ejus , et Guifridus , filius eorum , annuum censum frumenti quem monachi de Fulcarmont ei debebant apud Mainoltescard singulis annis recipiendum , videlicet XII minas frumenti de meliori post sementem , ad mensuram de Albemarle , presentibus Guifrido monacho , Radulfo converso , ex parte abbatis et capituli missis ; presente et concedente Francone , vicecomiti Albemarle , de cujus feodo hoc ipsum pendebat , in manum nostram reddiderunt et ut fratribus Templi redderemus humiliter postulaverunt . Nos autem devotionem tam predicti Radulfi qui pro anima fratris sui Hugonis hanc elemosinam faciebat , quam uxoris ipsius et filii , attendentes , proscriptum censum fratribus Templi concessimus et ut in perpetuam elemosinam ipsis permaneat , presentis scripti pagina confirmavimus , nomina personarum que huic donationi interfuerunt subscribentes . Testes sunt hii : Girardus , abbas de Gardo : de capitulo Ambianensi ; magister Robertus Poles , Ricardus de Gerberoi , Girardus de Beeloi . Guido , capellanus de Soumereus ; Guifridus Brito , magister hospitalis ; Rogerus , capellanus ejus ; frater Robertus de Doai ; Robertus , vicecomes de Pois ; Hugo de Contre . Actum est hoc anno Mº Cº LXº XIIIº . Datum per manum Roberti cancellarii .
| DE QUARTA PARTE DE MARENDOUEL . | Ego Theobaldus , Dei gratia Ambianensis episcopus , tam presentibus quam futuris notum facio quod Radulphus de Gisencort , ad nos veniens , quartam partem de Marenduel , ad opus militum Templi , in manum nostram in elemosinam reddidit , concedente Ydonea , uxore sua et cum filio suo Gaufrido , assensu et concessione domini sui Ursionis , de cujus feodo erat , et uxore et Omundo , filio ejus concedentibus . Et ipse idem Ursio hanc eandem elemosinam ex parte sua tenendam , data fide , pepigit et concessit . Cujus rei testes sunt : Johannes de Conti , Robertus , frater ejus , Omundus de Conti , Guido de Centpuiz , Johannes de Haistomainil , Nicholaus Galez , Hugo de Contre , Balduinus de Sancto Claro , Drogo de Bergicurt , Robertus de Morencort , Henricus de Herenbencor , Johannes de Marselles , Guido , capellanus fratrum Templi . Actum est hoc , fratre Rainero de Aiarcort , domum de Soumereus procurante , cum Hugone de Nuerez , Fulberto de Marolio , Galtero , de Novavila , fratribus suis .
| DE UNO MODIO TERRE JUXTA DOMUM RADULPHI MAHONS . | Ego Ludovicus , comes Blesensis et Clarimontis , omnibus notum facio quod R . Mahons , felicis memorie , ultime voluntatis sue judicio disponens de rebus suis , dedit et in perpetuum habere concessit domui Templi unum modium terre in cultura , juxta domum suam . Quod ut ratum permaneat et stabile , litteris meis commendavi et sigilli mei impressione roboravi . Hujus rei testes sunt : P . de Cardenoi , capellanus ejus ; O . de Vallibus , miles ; Willelmus de Sainz , miles ; R . de Berona ; P . Canivet , serviens ejus ; Johannes de Noiremont et Pirminus , serviens ejus . Actum Constantinopoly , anno gratie Mº CCº tercio . Datum per manum T . , cancellarii mei , prima die Septembris .
| DE QUINQUE JORNALIBUS TERRE SITE IN TERRITORIO DE GRANDI SILVA . | Universis presentes . . . magister Th . , de Dullendo , canonicus Beati Firmini , officialis Ambianensis , in Domino salutem . Noveritis quod Johannes de Hangesto et Honorata , ejus uxor , recognoverunt coram nobis se hereditarie vendidisse fratribus militie Templi apud Soumereus commorantibus , pro duodecim libris parisis sibi persolutis , quinque jornalia vel circiter terre site in territorio de Grandi Silva , in una pecia juxta terram domini de Grandi Silva . Dicta vero H . que in dicta terra vendita dotalicium dicebatur habere , coram nobis recognoscens et juramento firmans quod huic venditioni spontanea , non coacta , benignum prebebat assensum et quod a dicto J . , marito suo sufficiens et sibi gratum receperat excambium , videlicet duos curtillos sitos retro domum fratrum predictorum , dictum dotalicium ad opus dictorum fratrum , in manu nostra spontanee resignavit , promittentes , juramento prestito , tam dicta II . . quam dictus J . , ejus maritus , quod contra hujusmodi venditionem de cetero non venirent , nec dictos fratres aut successores eorum super ea per se vel per alium , nomine dotalicii , seu aliquo alio nomine , aliquatenus molestarent , nec molestari procurarent . In cujus rei testimonium , presentes litteras confici fecimus et sigillo curie Ambianensis roborari . Actum anno Domini Mº CCº XLº quinto , mense novembri .
| DE MOLENDINO DE VINVET . | Nobilissime domine Ode de Lihus salutem et omne obsequium . Vobis notum sit et preterea omnibus tam presentibus quam futuris sit certum quod dominus noster Gervasius , bone memorie , in plenitudine vite adhuc existens , imminentem sibi mortem considerans , Bauldo de Gi , molendinum suum , apud Vinvet , sola voluntate , in feodo hereditabili et elemosina libere tenendum donavit . Idem vero Bauldus militibus domus Templi reditus ejusdem molendini concessit , donec prospere redierit ad propria . Huic vero rei interfuerunt Hugo de Hatunmainil , Johannes de Montchevrel , Engremerus , qui super hoc mecum fecerunt testimonium .
| DE BLADO QUOD DEBET ABBAS ET CONVENTUS BRITULENSIS . | Omnibus présentés litteras inspecturis , M . , divina permissione Brituliensis abbas , salutem in Domino . Universitas noverit vestra quod cum fratres milicie Templi nos traxissent in causam coram priore Sancti Quintini in Insula , unico judice a domino papa delegato , super quibusdam custibus et damnis quos dicebant se incurrisse per defectum solutionis bladi in quo eis tenemur , in festo Omnium Sanctorum , annuatim usque ad sexaginta solidos parisis tandem , bonis viris mediantibus , de predictis omnibus custis et damnis nos ommnu quitaverunt et cause mote super hoc renunciaverunt . Nos vero , eis fideliter per presentes litteras sigillo nostro roboratas promittimus quod , si de cetero propter hoc damna sive custus incurrerint , quicquid de jure probare poterint se propter hoc incurrisse , nos eis tenebimur resarcire , juxta tenorem cyrographi inter nos et ipsos confecti . Actum anno Domini Mº CCº XXXº septimo .
| DE XII MODIIS TAM BLADI QUAM AVENE QUOS DEBENT ABBAS ET CONVENTUS BRITULIENSES . | Sciant omnes et sciant singuli tam presentes quam futuri quod ego Alvredus , Dei gratia abbas dictus et communis nostri capituli assensu , perpetuo possidendum accepimus a fratribus milicie Templi Iherosolimitani quicquid iidem fratres habebant vel habere poterant in tota decima de Maisonceles et in toto territorio , pensione duodecim modiorum bladi , medietate frumenti , medietate avene , annuatim et censualiter , infra festum Omnium Sanctorum , ad mensuram Britulii communiter currentem , in grangia quam ibidem habemus reddendorum et dictorum fratrum vecturis , quo ipsi voluerint ducendorum , de meliore blado quod in dicta curte habuerimus , postquam semen inde ceperimus . Ut autem hoc inviolabiliter utrobique servetur , nec alicujus improbitate violetur , presenti cyrographo commendari fecimus et tam proprio quam capituli nostri sigillo muniviimus et testes qui affuerunt subnotavimus . Monachi : Hugo , prior ; Petrus , supprior ; Manasses , Thorestanus , Symon , Milites Templi ; Gyrbertus Teraill , Ginlardus de Novile , Robertus de Poiz , Nevelo de Tornella , Guido , preceptor de Soumereus , per cujus manum hec facta est conventio . Milites seculares : Walterus de Paillard , Bego de Fransules , Radulphus Castellanus , Reinerus de Puteis , Hugo de Wailli , Helinandus de la Ferere , Gervasius Ruffus . Servientes : Robertus Clericus de Halenviler , Soldearius , Symon de Garda . Datum Britulii , anno ab Incarnatione Domini Mº Cº LXXXXº IIIIº .
| DE USAGEO QUOD OMUNDUS DE TOYS HABEBAT IN MORENDOEL . | Ego Radulphus , Dei gratia comes Claromontis , universis tam futuris quam presentibus notum facio quod Omundus de Tois , in presentia mea et uxoris mee comitisse Aaliz , usagium quod ipse habebat in bosco de Marendoil , fratribus de Templo apud Soumereus commorantibus , pro duodecim libris Belvacensium integre et totaliter invadiavit , eo tenore quod idem Omundus de predicto usagio nichil est accepturus , nisi prius fratribus prefatis prodictas XII libras libere et quiete persolverit . Quod ut ratum permaneat , presenti scripto et sigillo roborari feci .
| DE CONVENTIONE INTER OMUNDUM DE TOIZ SUPER NEMORE DE MARENDOEL . | Ego Theobaldus , Dei miseratione Ambianensis dictus episcopus , tam presentibus quam futuris notum facio conventionem inter fratres milicie Templi de Soumereus et Omundum de Toiz habitam , in presentia nostra recognitam , qui talis est . Siquidem idem O . , quicquid habebat in nemore de Marendoil jam dictis fratribus pro viginii duabus libris Belvacensis monete pignori obligavit , per septem annos libere et quiete tenendum , tali utique pacto quod neque ipse , neque heres ipsius de manu fratrum quoquo modo possit illud redimere , nisi in manu sua et ad usum proprie retinendum . Et hoc totum , jam dictus O . , et Matildis , ejus uxor , et Elisabet , mater ipsius O . , que dotalicium suum quod in nemore illo habebat , in manu decani nostri resignavit et , sicut de testimonio G . , sacerdotis de Soumereus et fratris Ingerranni , jam dicte domus procuratoris accepimus , benigne consenserunt . Et hujus rei testes sunt et fidejussores : Henricus de Toiz , Hugo de Corcheles , Petrus de Aufaiaco . Actum est hoc in presentia decani nostri et coram nobis recognitum , anno Incarnati Verbi Mº Cº LXXXº sexto , in festo passionis beatorum martyrum Fusciani , Victorici et Gentiani . Datum per manum Roberti cancellarii .
| DE MARENDOIL . . | Ego Theobaldus , Dei miseratione Ambianensis dictus episcopus , tam presentibus quam futuris notum facio quod Martinus de Toiz , de assensu uxoris sue , concedente et domino suo Galtero , majore de Vaccaria , quicquid in territorio de Marendoil , tam in plano quam in nemore , fratribus milicie Templi manentibus apud Soumereus in perpetuam elemosinam concessit . Ita quidem quod fratres de Soumereus annuum censum XVIII minarum frumenti , quod provenerit in territorio predicto de Marendoil , ad mensuram de Soumereus , prefato Martino successorique suo , ad festum sancti Remigii persolvent ; iterum dominus ejusdem Martini non nisi censum XVIII minarum pro servicio suo saisire poterit . Preterea concessum est quod si Martino ante augustum annona defuerit et fratribus habundaverit , fratres ei VI minas prestabunt , ita quod de censu subsequentis anni eas recipient . Ad hujus igitur rei memoriam tenendam , presentes litteras sigillo nostro communimus et pontificali auctoritate confirmamus , sub anathemate districius inhibentes ne aliquis hanc elemosinam ausu temerario presumat confringere . Testes huic donationi sunt : magister Gaufiridus de Abbatis Villa , magister Rogerus ; Guido , capellanus de Soumereus ; Galterus , frater meus ; Rainoldus Vavassor , Balduinus de Sancto Claro , Fulco de Soumereus , David prepositus . Actum est hoc , anno Domini Mº Cº LXXXIIº , fratre Drogone de Waus , procuratore domus de Somereus et presentibus aliis fratribus de Somereus . Datum per manum Roberti cancellarii .
| DE QUARTENNIO DE MARENDOEL . | In nomine Patris et Filii et Spiritus Sancti , amen . Notum sit tam presentibus quam futuris quod nos domini Gerboredi , Willelmus et Petrus , donavimus fratribus Templi , in perpetuam elemosinain , quarterium de Marendoil , quem reddidit nobis Petrus de Hodeng , pro carrucata terre in nemore Montis , ad XV modiorum seminaturam , assensu fratris sui Henrici . Hec donatio facta est in presentia fratris Roberti de Duai et multorum aliorum . Hujus donationis testes sunt : magister Balduinus et magister Grimoldus , canonici de Gerboredo , dominus Stephanus , frater domini Petri de Gerboredo ; Hemericus , thelonearius Belvaci et Renaldus , frater ejus ; Renaldus de Sancto Paulo , avunculus Petri de Hodeng et Renaldus , frater ejus ; Golfridus de Sarcu ; Hugo de Senericort ; Hugo de Truissures ; Galterus de Hodeng ; Segalo de Hodeng et Balduinus , filius ejus ; Robertus Pasmardus de Sorci ; Grimoldus de Sorci et Galerannus . Hec donatio facta est anno ab Incarnatione Domini Mº Cº LIXº .
| DE TERRA SITA APUD CAMPIGNOLES , PROPE CALCEIAM SANCTI JUSTI . | Magister Robertus de Avriniaco , officialis Belvacensis , omnibus litteras istas inspecturis in Domino salutem . Noverint universi quod Garnerus li Vilains de Tardone et Martina , ejus uxor , coram nobis constituti , recognoverunt et concesserunt in perpetuum , pari assensu et pro communi necessitate sua , domui et fratribus milicie Templi de Moulaines , quamdam peciam terre arabilis sex minas seminis capientem , sitam in loco qui dicitur Champignoles , inter calceyam Sancti Justi , pro undecim libris par , de quibus eis satisfactum est . Et dicta Martina , que dotem habebat in dicta terra vendita , in nullo coacta , sed mera et spontanea voluntate sua dictam terram venditam cum omni dote , sive alio quocumque jure quod in illa habebat , in manu nostra resignavit et dictis domui et fratribus milicie Templi de Moulaines coram nobis in perpetuum quittavit , recognoscens dictum Garnerum , maritum suum , pro dote quam in dicta terra habebat de uno quarterio vinee sito ad caput haye de Wagecort , sibi sufficientem fecisse recompensationem . Et , tam ipsa Martina , quam dictus maritus ejus , coram nobis fidem prestiterunt corporalem quod per se vel per aliquem alium , in dicta terra vendita , ratione alicujus juris , de cetero nichil reclamabunt vel facient reclamari et quod illam terram venditam dictis domui et fratribus milicie Templi de Moulaines ad usus et consuetudines patrie legitime garantizabunt . In cujus rei testimonium litteras istas sigillo curie Belavacensis fecimus roborari . Actum anno Domini Mº CCº XXXº primeo , mense decembri .
| DE DUOBUS PECIIS TERRE APUD LINVILIER . | Omnibus presentes litteras inspecturis officialis Belvacensis , salutem in Domino . Universitati vestre notum facimus quod , in nostra constituta presentia , Segaudis , relicta Petri dicti militis de Linvilier , recognovit se vendidisse imperpetuum fratribus milicie Templi , pro necessitate sua et liberorum suorum et pro debitis ab ipsa et dicto Petro contractis inter ipsos , duas pecias terre quas habebat in territorio constante matrimonio , de Linvilier , ut dicebat ; quarum una , novem minas sementis continens , sita est in via de Velana , sicut itur a Belvaco apud Velane et altera , duas minas capiens sementis , juxta rupticium domine Margaret , pro sex libris parisis sibi persolutis , ut coram nobis recognovit , fidem prestans corporalem quod de cetero in dictis terris nichil reclamabit vel reclamari faciet per alium , sed ipsas dictis fratribus , quamdiu vixerit , contra omnes garantizabit et a liberis suis , cum ad etatem venerint , venditionem istam approbari faciet . Preterea Philippus de Bosco de Linvilier , de cujus dominio dicte terre movebant , ut dicebat , venditionem istam voluit et approbavit et ipsam dictis fratribus contra omnes , tanquam dominus , garandizare promisit et etiam contra liberos dicte Segaudis et venditionem istam a dictis liberis , cum ad etatem venerint , approbari faciet , fidem super hoc prestans corporalem . In cujus rei testimonium presentes litteras sigillo curie Belvacensis fecimus comuniri . Actum anno Domini Mº CCº XXXº octovo , mense Septembri .
| DE ANNUALI PREBENDA DE MONCIIIACO FRATRIBUS MILICIE TEMPLI CONCESSA . | In nomine Sancte et individue Trinitatis , amen . Ego Ediva , domina Monciaci , universis ad quos presens scriptum pervenerit , imperpetuum . Milites Templi Ierosolimitani , et districte Deo , et periculosissime serviunt proximo , qui non sine proprii sanguinis periculo telis se obitiunt paganorum et pro ecclesia deffendenda lucem istam contempnerc animasque suas ponere non formidant , implentes eam qua majorem Dominus esse negat in hominibus caritatem . Quo ergo sanctius et utilius operantur et ad militandum plura eis necessaria sunt , eo diligentius , tam a nobis quam a ceteris fidelibus , decet eis stipendia provideri . Hoc igitur intuitu et divine benignitatis instinctu , ego annuales prebendarum Beate Marie de Monciaco , assensu et concessione Johannis Clerici , filii mei , qui per manum meam earumdem prebendarum dominium est adeptus , predictis fratribus Templi do et concedo imperpetuum possidendos , presentemque paginam , ne quis donationi mee obviare presumet , sigilli mei munimine roboravi , ut quomodocunque quelibet earum prebendarum vacaverit , vel qualicunque pacto de persona ad personam transierit , unius anni beneficium integrum , quociens hoc acciderit , jam sepedicti fratres Templi accipient , ut ipsi , tum pro me , tum pro filiis meis et amicis , tum pro canonicis prefate ecclesie , sive vivis , sive defunctis , attencius satagant exorare . Actum anno Verbi Incarnati Mº CCº quinto . Hujus rei testes adhibiti sunt : Hugo capellanus , Ivo , miles de Bellomonte , Hugo de Auviler .
| DE QUADAM TERRA CONTIGUA CURTICULO DE MOSLAINES . | Ego Guillelmus , thelonearius Belvacensis , notum facio presentibus ac futuris presentes litteras inspecturis quod ob remedium antecessorum meorum necnon et parentum et consanguineorum meorum dedi in perpetuam elemosinam et concessi fratribus milicie Templi Iherosolimitani , de consensu et voluntate fratrum meorum , Drogonis militis et Petri , quandam peciam terre contiguam cuidam curticulo eorumdem fratrum , sicut in longitudine protenditur idem curticulus , in ingressu ville illorum de Moslanis sitam . Quod ut ratum et inconcussum perpetuo perseveret , présentes litteras sigilli mei patrocinio roboravi . Actum anno gratie Mº CCº Xº .
| DE PRATO JUXTA MOLENDINUM DE SALICE . | Ricardus , Dei gratia Ambianensis episcopus , omnibus ad quos littere iste pervenerint salutem in Domino . Notum vobis facimus quod constitutus in nostra presentia Gaufridus de Gisencort , miles , per manum nostram contulit in elemosinam perpetuam fratribus milicie Templi pratum quod habebat juxta molendinum de Salice . Filius autem ejus elemosinam prefatam coram nobis concessit et in manum nostram reddidit , ad opus predictorum fratrum , fide interposita , cum patre suo promittens quod ne cetero fratres predictos super hac elemosina non inquietaret . Uxor etiam predicti G . , dimidium quartarium quod in predicto molendino , nomine dotalicii , reclamabat , similiter dictis fratribus perpetuo donavit habendum et in manum nostram resignavit , asserens quod predictus maritus ejus eidem sufficientem donaverat commutationem , tresdecim scilicet capones annuatim recipiendos de censibus ejusdem G . , apud Gisencort . Quos et maritus ejus recognovit coram nobis se fecisse . Ut hoc igitur perpetuam optineat firmitatem , presens scriptum exinde factum cum nostri appensione sigilli , predictis fratribus donavimus in testimonium veritatis , anno Domini Mº CCº octavo , mense aprilis .
| DE HOSPITIBUS APUD CAFOSSES , TARENNI ET VILIERS . | Ego Katherina , Blesensis comitissa , omnibus audituris presentes litteras vel visuris , notum facio quod Symon de Sancto Samsone quicquid habebat apud Cafosses et apud Tarenni et apud Viliers , in hospitibus scilicet , vineis , vinagio et alio censu , fratribus Templi Iherosolimitani , valde retroactis temporibus , in perpetuam dedit elemosinam , assensu et voluntate Margarete , uxoris sue , et Radulfi , comitis Claromontis , karissimi patris mei , in cujus manus illa reddidit , sicut in autentico antecessorum propexi , et sic postea exinde fuerunt investiti . Hanc autem donationem a patre mea karissimo , dum viveret , pietatis obtentu concessam , approbo , litteris commendo et sigillo meo confirmo . Actum Nove Ville mee in Belvasino , anno gratie Mº CCº nono , mense octobri .
| DE I MODIO FRUMENTI CAPIENDO IN CROCCO IN FESTO SANCTI REMIGII . | Ego Katharina , Blesensis et Claromontensis comitissa , omnibus notum facio quod Ricardus Rousselli , karissimi patris mei R . , felicis memorie , quondam dilectus et fidelis serviens et meus , qui hujus seculi vanitatibus spretis et derelictis , in ordine Templi deservire preelegil Creatori , eidem Ordini contulit in elemosinam perpetuo habendam , unum modium frumenti , in festo Sancti Remigii annis singulis capiendum in tenura et guaengnagio de Crocco , per manum illius qui prefatum Croccum possidebit . Ego autem , pro comite , domino meo Iherosolimam profecto , de cujus feodo hoc procedit , sine cujus assensu hoc esse non poterat , hoc volui et concessi et garantizandum et tenendum firmiter manu cepi . Quod ut ratum sit et firmum , litteris commendo et sigillo meo confirmo . Actum Parisius anno Domini Mº CCº IIIº , quarto die junii .
| DE UNO MODIO BLADI ET DIMIDIO . | Ego Petrus , major de Vakaria , notum facio universis presentes litteras inspecturis quod , cum Petrus de Dargies dictus Grimons , vendidisset voluntate et assensu Johanne , uxoris sue , et heredum suorum , fratribus milicie manentibus apud Somereus , unum modium bladi et dimidium , ad mensuram de Somereus , quem dictus Petrus Grimous annuatim percipiebat in grangia dictorum fratrum , jure hereditario , et quem de me tenebat in feodum , ego siquidem predictus Petrus , major de Vakaria , dictam venditionem , et Ligardis , uxor mea , et heredes mei , volumus et concessimus et benignum assensum prebuimus . Ut hec venditio firma esset et inconcussa , ego sepedictus P . , major de Vakaria , Johannem domicellum , filium Hugonis de Tois , quondam militis , de cujus feodo movebat bladus iste , rogavi ut assentiret et concordaret venditioni prenotate . Ego autem sepedictus P . , major de Vakaria , prefatum bladum memoratis fratribus adversus omnes qui juri et legi venire voluerint , ut dominus , teneor garandire . Quod ut ratum sit et firmum , presentes litteras sigilli mei munimine roboravi . Actum anno Domini Mº CCº XLº IIº , mense maio .
| DE TERRAGIO APUD DAMENOISCORT . | Ego Theobaldus , Dei miseratione Ambianensis dictus episcopus , tam presentibus quam futuris notum facio quod , veniens ante presentiam nostram , Robertus , cognomine Hardels , devotionem et fervorem dilectionis quam erga fratres Templi conceperat et habebat , utpote qui tam cum uxore sua propria relinquere et societatem factam suscipere decreverat , in presentia personarum nostrarum verbo expressit et unum modium frumenti , singulis annis , apud grangiam suam de Damenoiscort , de terragio eisdem fratribus in elemosinam se dedisse recognovit . Verum Robertus vicecomes de quo jam dictus Robertus tenebat , qui et elemosinam istam testimonio Roberti , de Damenoiscort , Guidonis , de Sommereus presbiterorum , prodictis fratribus perpetuo tenendam concesserat , per Wernonem , filium suum , in presentia Guarini , archidyaconi nostri , denuo se concessisse mandavit . Qui Guerno elemosinam patris sui laudavit et concessif et ad majus firmamentum , fide data , se observaturum pepigit . Actum est hoc et recognitum in presentia nostra , idibus augusti , anno gratie Mº Cº LXXIIº assistantibus dilectis filiis nostris Guarino et Ingelrano , archidiaconis , Guillelmo preposito , Roberto cancellario , Richardo , Laurentio , Symone , canonicis , Porro Guifridus , predicti Roberti nepos , cui jure successionis hereditas illa competebat , elemosinam avunculi sui in modio illo frumenti , in presentia Guarini , archidiaconi nostri , concessit et se inviolabiliter observaturum , fide data , promisit . Datum per manum Roberti cancellarii .
| DE UNO MODIO FRUMENTI ET DIMIDIO . | Ego Johannes , domicellus , filius Hugonis de Thoies , quondam militis , notum facio universis presentes litteras inspecturis quod , cum Petrus de Dargies dictus Grimout vendidisset fratribus milicie Templi manentibus apud Somereus unum modium bladi et dimidium , ad mensuram de Somereus , quem dictus Petrus annuatim percipiebat in grangia dictorum fratrum , jure hereditario , quia dictus bladus movebat de feodo meo , Petrus , major de Vakaria , homo meus , de quo dictus Petrus Grimout dictum bladum tenebat , rogavit me ut predicte venditioni preberem assensum . Ego sepedictus Johannes , ad petitionem dicti Petri majoris et sepedicti P . Grimout , predictam venditionem volui et concessi et teneor contra omnes juri et legi venire volentes , ut dominus , garandire . Quod ut ratum sit et firmum , presentes litteras sigilli mei munimine roboravi . Actum anno Domini Mº CCº XLIIº , mense maio .
| DE XL SOLIDIS CENSUS SUPER TOTAM TERRAM BARTHOLOMEI AIGNELS . | Notum sit omnibus tam presentibus quam futuris quod ego , Bartholomeus Aignels , dono Deo et Beate Marie et fratribus milicie Templi , pro animabus patris et matris mee et parentum meorum , in puram et perpetuam elemosinam , quadraginta solidatos redditus terre , duobus locis terre mee percipiendos , scilicet infra festum Omnium Sanctorum solvendos singulis annis . Et ut hec donatio in perpetuum firma et stabilis et inconcussa permaneat , presentem paginam sigilli mei impressione signavi . Actum anno Domini Mº CCº XVIIº , mense junii .
| DE INVESTITURIS HOMINUM DE SOMMEREUS . | Ego frater Johannes de Milliaco et ego Symon de Dargies , dominus Britolii , notum facimus universis ad quos littere presentes pervenerint quod cum inter dominum Balduinum de Fourseygnies , militem , ex una parte , et fratres domus militie Templi et hospites eorumdem de Somereus , ex alia , contentio verteretur super eo quod quecumque terre moventes de eodem Balduino , quas scilicet terras idem hospites tenent , eisdem hospitibus excidebant jure hereditario possidende , idem Balduinus ab eisdem hospitibus investituras exigebat , pro voluntate sua , ab uno plus et ab alio minus , secundum quod plus , vel minus , de eisdem terris possidebant ; dictis Templariis et hospitibus eorumdem de Somereus a contrario dicentibus quod idem Balduinus , pro investituris hujus , a quolibet dictorum hospitum non poterat exigere , nec debebat , plus quam duodecim denarios . Tandem , de bonorum virorum consilio super predicta contentione in nos , ab utraque parte amicabiliter et concorditer est compromissum . Nos autem , ad locum predictum personaliter accedentes et facta diligenti inquisitione super premissis omnibus ab utraque parte productis , habito super hoc prudentium virorum consilio , arbitrium nostrum provulgamus in hunc modum : videlicet quod dictus Baldoinus , sive heredes ipsius , de cetero ab unoquoque dictorum hospitum non possunt nec debent exigere plus quam duodecim denarios pro investituris terrarum earundem , pronunciantes quod idem B . , seu heredes ipsius , de cetero ab unoquoque dictorum hospitum pro investituris hujus , duodecim denariis tantummodo sint contenti occasione hujusmodi , ab eisdem de cetero nichil amplius exigentes . In cujus rei perpetuam memoriam et testimonium , nos presentes litteras exinde confectas , ad petitionem partium , sigillorum nostrorum munimine fecimus roborari . Actum anno gratie Mº CCº XXXº primo , mense maio .
| DE DECIMA DE NOIENTELLO QUE FUIT JOHANNES GRATEZ MILITIS . | Ego Reginaldus de la Boce , miles , presentium attestatione notum facio universis tam presentibus quam futuris présentes litteras inspecturis , quod ego ratam habeo , volo et concedo elemosinam quam fecit dilectus cognatus meus Johannes Gratez de Nova Villa , miles , domui militie Templi de ultra mare , de quarta parte decime cujuslibet bladi de Noentel , quam de me tenebat in feodum ; ita videlicet quod omnis illa quarta pars dicte decime , cum parte mea , ad granchiam meam vel ad locum per me quemlibet assignatum adducetur , et ibidem ad minam mensurabitur et parlietur , sicuti solebat per usum et consuetudinem . Et ne processu temporis super hoc dicta domus militie Templi a me vel ab heredibus meis valeat molestari , presenti cartule in robur hujus rei et testimonium , sigillum meum apposui . Actum anno gratie Mº CCº nonodecimo , mense decembri .
| DE EODEM . | In nomine Sancte et individue Trinitatis . Sciant presentes et futuri quod ego , Ediva de Monciaco , fratribus Templi Iherosolimitani qui districte cotidie Deo serviunt et pro ecclesia defendenda sanguinem proprium manibus paganorum animasque suas ponere non reformidant , illam scilicet caritatem implentes quam Dominus in hominibus affirmavit non esse majorem , quanto enim sanctius operantur , tanto diligentius a fidelibus decet eis stipendia provideri . Annuales prebendarum Beate Marie de Munciaco , quoquo modo vacaverint , vel quocumque pacto do persona ad personam transierint , assensu et concessione Johannis Clerici , filii mei , qui per manum meam earumdem prebendarum dominium adeptus est , imperpetuum in elemosinam do et concedo , ut tam pro me et amicis meis , quam pro canonicis vivis ac defunctis attencius orent . Presentemque paginam , ne quis huic pie elemosine contradicat , sigilli mei impressione communio . Testes quoque idonei adhibiti sunt , scilicet Drogo , miles de Moy , filius meus , Bartholomeus , Hugo , Petrus , Radulfus , sacerdotes ; Alexander , Hildegarius , Gothonus , Guillelmus Aubemallie , Simon ; Robertus , capellanus Sancti Stephani ; Johannes Clericus , filius Gauberti Sutoris ; Gaubertus Prontins et Morellus de Hosdenc , militum . Si quis hoc attemptaverit , offensam Dei timeat .